ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അന്താരാഷ്ട്ര ഭാരതി ഉത്സവം 2020 നെ പ്രധാനമന്ത്രി അഭിസംബോധന ചെയ്തു
അന്താരാഷ്ട്ര ഭാരതി ഉത്സവം 2020 നെ പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ അഭിസംബോധന ചെയ്തു. ഭാരതിയാറുടെ ജന്മദിനത്തിൽ പ്രധാനമന്ത്രി അദ്ദേഹത്തിന് പ്രണാമമർപ്പിച്ചു. മഹാകവി സുബ്രഹ്മണ്യഭാരതിയുടെ നൂറ്റിമുപ്പത്തെട്ടാം ജന്മ വാർഷികത്തോടനുബന്ധിച്ചുള്ള ഭാരതി ഉത്സവം, വാനവിൽ കൾച്ചറൽ സെന്റർ ആണ് സംഘടിപ്പിച്ചിരിക്കുന്നത്.ഈ വർഷത്തെ ഭാരതി അവാർഡ് ജേതാവും പണ്ഡിതനുമായ സീനി വിശ്വനാഥനെ പ്രധാനമന്ത്രി അഭിനന്ദിച്ചു.
മഹാ കവിയുടെ കൃതികളും,തത്വവും, ജീവിതവും ഏവരെയും ആശ്ചര്യപ്പെടുത്തുന്നതാ ണെന്ന് പ്രധാനമന്ത്രി അഭിപ്രായപ്പെട്ടു. മഹാകവിയുടെ വാ രണാസിയുമായുള്ള അടുത്ത ബന്ധത്തെ പ്രധാനമന്ത്രി അനുസ്മരിച്ചു. കേവലം 39 വർഷത്തെ ജീവിതത്തിനുള്ളിൽ അദ്ദേഹം നിരവധി കവിതകൾ എഴുതുകയും, ഒരുപാട് കാര്യങ്ങൾ ചെയ്യുകയും, പലതിലും മികവ് പുലർത്തുകയും ചെയ്തതായി പ്രധാനമന്ത്രി പറഞ്ഞു. അദ്ദേഹത്തിന്റെ കൃതികൾ , നമുക്ക്,ശോഭനമായ ഭാവിക്കുള്ള മാർഗദീപം ആണെന്നും പ്രധാനമന്ത്രി പറഞ്ഞു.
ഇന്നത്തെ യുവാക്കൾക്ക്, സുബ്രഹ്മണ്യ ഭാരതിയിൽ നിന്ന്, അദ്ദേഹത്തിന്റെ ധൈര്യം ഉൾപ്പെടെ വളരെയധികം കാര്യങ്ങൾ പഠിക്കാൻ ഉണ്ടെന്ന് പ്രധാനമന്ത്രി പറഞ്ഞു. സുബ്രഹ്മണ്യ ഭാരതിയെ സംബന്ധിച്ചിടത്തോളം ഭയം എന്നത് അജ്ഞാതമായിരുന്നു.
പൗരാണികവും ആധുനികവും തമ്മിലുള്ള ആരോഗ്യകരമായ മിശ്രണത്തിൽ ഭാരതിയാർ വിശ്വസിച്ചിരുന്നതായി പ്രധാനമന്ത്രി പറഞ്ഞു . നമ്മുടെ മൂല്യങ്ങളിൽ അധിഷ്ഠിതമായി നിലനിന്നുകൊണ്ട് ഭാവിയെ നോക്കി കണ്ട സുബ്രഹ്മണ്യ ഭാരതി, തമിഴ് ഭാഷയെയും മാതൃരാജ്യമായ ഇന്ത്യയെയും അദ്ദേഹത്തിന്റെ ഇരു കണ്ണുകളായാണ് പരിഗണിച്ചിരുന്നത് എന്ന് പ്രധാനമന്ത്രി പറഞ്ഞു.
സുബ്രഹ്മണ്യ ഭാരതിയുടെ, പുരോഗതിയെ കുറിച്ചുള്ള നിർവചനത്തിൽ പ്രധാന പങ്ക് സ്ത്രീകൾക്ക് ആയിരുന്നു. സ്വതന്ത്രരും ശാക്തീകരിക്കപ്പെട്ട സ്ത്രീകളും ആയിരുന്നു അദ്ദേഹത്തിന്റെ കാഴ്ചപ്പാടിൽ പ്രധാനം. സ്ത്രീകൾ തല ഉയർത്തിപ്പിടിച്ച് നടക്കുകയും ആളുകളോട് കണ്ണിൽ നോക്കി സംസാരിക്കുകയും ചെയ്യണം എന്ന് അദ്ദേഹം എഴുതി.
നമ്മുടെ യുവാക്കൾക്ക് ഭാരതിയാറിൽ നിന്നും ഒരുപാട് കാര്യങ്ങൾ പഠിക്കാനുണ്ടെന്നും, എല്ലാവരും അദ്ദേഹത്തിന്റെ കൃതികൾ വായിച്ച് അതിൽ നിന്നും പ്രചോദനം ഉൾക്കൊള്ളണമെന്നും പ്രധാനമന്ത്രി അഭിപ്രായപ്പെട്ടു. ഭാരതിയാറുടെ സന്ദേശങ്ങൾ പ്രചരിപ്പിക്കുന്നതിൽ മികച്ച പ്രവർത്തനം കാഴ്ചവെക്കുന്ന വാനവിൽ കൾച്ചറൽ സെന്ററിനെ പ്രധാനമന്ത്രി അഭിനന്ദിച്ചു.
ജനപക്ഷ മുന്കൈകള്ക്ക് യോജിച്ച തരത്തില് പ്രത്യേകിച്ച് വികസനത്തിന്റെ ഏറ്റവും പിന്നിലുള്ളവരെ ലക്ഷ്യമാക്കികൊണ്ട് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം 'ജമ്മുകശ്മീര് സംവരണ  ബില് 2019'ന് അംഗീകാരം നല്കി. അടുത്തുവരുന്ന സമ്മേളനത്തില് പാര്ലമെന്റിന്റെ ഇരുസഭകളിലും ബില് അവതരിപ്പിക്കും.
'എല്ലാവര്ക്കുമൊപ്പം, എല്ലാവരുടെയും വികാസം, എല്ലാവരുടെയും വിശ്വാസം' എതില് പ്രതിജ്ഞാബദ്ധമായിട്ടുള്ള പ്രധാനമന്ത്രി മോദിയുടെ ജനപക്ഷ വീക്ഷണത്തിന്റെ പ്രതിഫലനമാണ് ഈ തീരുമാനം.
ഗുണഫലങ്ങള്:
ജമ്മുകശ്മീരില് രാജ്യാന്തര അതിര്ത്തിക്കള്ക്ക് ചേര്ന്നു ജീവിക്കുന്നവര്ക്ക് ഈ നീക്കം വളരെയധികം ആശ്വാസം നല്കും.
നേരിട്ടുള്ള നിയമനം, സ്ഥാനക്കയറ്റം, വിവിധ പ്രൊഫഷല് കോഴ്സുകളിലേക്കുള്ള പ്രവേശനം എന്നിവയ്ക്ക് അവര്ക്ക് ഇനിമുതല് സംവരണം ലഭിക്കും.
പ്രത്യാഘാതങ്ങള്:
ഈ ബില് ജമ്മുകശ്മീര് സംവരണം  ഓര്ഡിനന്സ് 2019ന് പകരമുള്ളതാണ്. 2004ലെ ജമ്മുകശ്മീര് സംവരണ നിയമത്തില് ഭേദഗതി കൊണ്ടുവരുന്നതിലൂടെ രാജ്യാന്തര അതിര്ത്തികളോടു ചേര്ന്നു ജീവിക്കുന്നവരും യഥാര്ഥ നിയന്ത്രണ രേഖയോടു ചേര്ന്നു ജീവിക്കുന്നവരോടൊപ്പം സംവരണത്തിന്റെ പരിധിയില് വരും.
പശ്ചാത്തലം:
ജമ്മുകശ്മീല് രാജ്യാന്തര അതിര്ത്തികളോട് ചേര്ന്നു ജീവിക്കുന്നവരെ ജമ്മുകശ്മീര് സംവരണം നിയമം 2004ന്റെയോ ചട്ടം 2005ന്റെയോ പരിധിയില് ഉള്പ്പെടുത്തിയിരുന്നില്ല. ഇത് യഥാര്ത്ഥ നിയന്ത്രണ രേഖയോട് ചേര്ന്നു ജീവിക്കുവരുള്പ്പെടെയുള്ള വിവിധ വിഭാഗങ്ങള്ക്ക് നേരിട്ടുള്ള നിയമനം, സ്ഥാനക്കയറ്റം, വിവിധ പ്രൊഫഷണല് കോഴ്സുകളില് പ്രവേശനം എന്നിവയ്ക്ക് സംവരണം നല്കുന്നു. ഈ നിയമങ്ങളുടെ പരിധിയില് വരാത്തതുകൊണ്ടുതന്നെ അവര്ക്ക് ദീര്ഘകാലമായി ഈ ആനുകൂല്യങ്ങള് ലഭിക്കുന്നുമില്ല.
നിരന്തരമായ അതിര്ത്തികടന്നുള്ള സംഘര്ഷങ്ങള് മൂലം അന്താരാഷ്ട്ര അതിര്ത്തികളോട് ചേര്ന്നു ജീവിക്കുവര് സാമൂഹിക-സാമ്പത്തിക, വിദ്യാഭ്യാസ പിന്നോക്കാവസ്ഥയില് ബുദ്ധിമുട്ടുകയാണ്. അതിര്ത്തികള്ക്കപ്പുറത്തുനിന്നുള്ള വെടിവയ്പ്പ് പലപ്പോഴും ഇവിടെ താമസിക്കുന്നവരെ മറ്റ് സുരക്ഷിത സ്ഥലങ്ങളിലേക്ക് നീങ്ങാന് നിര്ബന്ധിതരാക്കുകയും വിദ്യാഭ്യാസ സ്ഥാപനങ്ങള് ദീര്ഘകാലം അടച്ചിടുന്നതുകൊണ്ട് അവരുടെ വിദ്യാഭ്യാസത്തെ പ്രതികൂലമായി ബാധിക്കുകയും ചെയ്യുന്നു.
അതുകൊണ്ടുതന്നെ യഥാര്ഥ നിയന്ത്രണരേഖയോട് ചേര്ന്നു ജീവിക്കുന്നവര്ക്ക് സമാനായി രാജ്യാന്തര അതിര്ത്തികളോട് ചേര്ന്നുജീവിക്കുവര്ക്കും സംവരണാനുകൂല്യങ്ങള് നലകിയത് ന്യായീകരിക്കപ്പെടാവുന്നതാണ്.
രാഷ്ട്രപതിഭരണസമയത്ത് സംസ്ഥാന നിയമസഭയുടെ അധികാരം പാര്ലമെന്റില് നിക്ഷ്പ്തമാണ്. അതുകൊണ്ടാണ് ജമ്മുകശ്മീര് സംവരണ  ഓര്ഡിനന്സ് 2019നെ പാര്ലമെന്റിന്റെ രണ്ടു സഭകളിലും പുതിയ ബില്ലുകള് അവതരിപ്പിച്ചുകൊണ്ട് മാറ്റുന്നതിന് തീരുമാനിച്ചത്.
പ്രധാനമന്ത്രിയുടെ ഓഫീസ്
മേരി മാട്ടി മേരാ ദേശ് പ്രചാരണത്തിൽ പങ്കെടുക്കാൻ പ്രധാനമന്ത്രി പൗരന്മാരോട് ആവശ്യപ്പെട്ടു
മേരി മാട്ടി മേരാ ദേശ് യജ്ഞത്തിന് വിജയാശംസകൾ നേർന്ന പ്രധാനമന്ത്രി ശ്രീ നരേന്ദ്ര മോദി, രാജ്യമെമ്പാടുമുള്ള മണ്ണ് കൊണ്ട് തയ്യാറാക്കിയ 'വാടിക' 'ഏക് ഭാരത് ശ്രേഷ്ഠ് ഭാരത്' എന്ന ആശയം സാക്ഷാത്കരിക്കുമെന്ന് പ്രത്യാശ പ്രകടിപ്പിച്ചു.
കേന്ദ്രമന്ത്രി ശ്രീ അമിത് ഷായുടെ ട്വീറ്റിന് മറുപടിയായി പ്രധാനമന്ത്രി എക്സിൽ പോസ്റ്റ് ചെയ്തു:
" ഒരുപാട് ആശംസകൾ! 'മേരി മാട്ടി-മേരാ ദേശ്' യജ്ഞം നമ്മുടെ ഐക്യത്തിന്റെയും അഖണ്ഡതയുടെയും സങ്കല്പത്തെ കൂടുതൽ ശക്തിപ്പെടുത്താൻ പോകുന്നു. ഇതിന് കീഴിൽ
രാജ്യത്തിന്റെ വിവിധ ഭാഗങ്ങളിൽ നിന്ന് ശേഖരിച്ച ഇത്തരമൊരു അമൃത തോട്ടം സൃഷ്ടിക്കുമെന്ന് എനിക്ക് ഉറപ്പുണ്ട്. 'ശ്രേഷ്ഠ ഭാരത'ത്തിന്റെ ദർശനം ഇന്ത്യ സാക്ഷാത്കരിക്കും. ഈ 'അമൃത് കലശ് യാത്ര'യിൽ നമ്മുടെ സജീവ പങ്കാളിത്തം ഉറപ്പാക്കാം."
പ്രധാനമന്ത്രിയുടെ ഓഫീസ്
മധ്യപ്രദേശിൽ പിഎംഎവൈ-ജിയുടെ 5 ലക്ഷത്തിലധികം ഗുണഭോക്താക്കളുടെ ‘ഗൃഹ പ്രവേശ’ത്തിൽ പ്രധാനമന്ത്രി പങ്കെടുക്കും
രാജ്യത്തെ എല്ലാ നിർധന കുടുംബങ്ങൾക്കും ഉറപ്പുള്ള ഒരു വീട് നൽകാനുള്ള പ്രധാനമന്ത്രിയുടെ ശ്രമത്തിലേക്കുള്ള മറ്റൊരു ചുവടുവയ്പ്പാണിത്
പ്രധാനമന്ത്രി ശ്രീ നരേന്ദ്ര മോദി മാർച്ച് 29 ന് ഉച്ചയ്ക്ക് 12:30 ന് വീഡിയോ കോൺഫറൻസിംഗ് വഴി മധ്യപ്രദേശിലെ പ്രധാനമന്ത്രി ആവാസ് യോജന -  ഏകദേശം 5.21 ലക്ഷം ഗുണഭോക്താക്കളുടെ ‘ഗൃഹ പ്രവേശന’ത്തിൽ പങ്കെടുക്കും. ചടങ്ങിൽ പ്രധാനമന്ത്രിയും സമ്മേളനത്തെ അഭിസംബോധന ചെയ്യും.
രാജ്യത്തെ എല്ലാ നിർദ്ധന കുടുംബങ്ങൾക്കും എല്ലാ അടിസ്ഥാന സൗകര്യങ്ങളോടും കൂടിയ ഉറപ്പുള്ള ഒരു വീട് നൽകാനുള്ള പ്രധാനമന്ത്രിയുടെ നിരന്തരമായ പരിശ്രമമാണ്. ഇത് ഈ ദിശയിലെ മറ്റൊരു ചുവടുവെപ്പിനെ അടയാളപ്പെടുത്തുന്നു.
മധ്യപ്രദേശിലുടനീളമുള്ള പുതിയ വീടുകളിൽ ശംഖ്, വിളക്ക്, പൂക്കൾ, രംഗോലി എന്നിവ സംഘടിപ്പിക്കുന്ന പരമ്പരാഗത ആഘോഷങ്ങൾക്കും ചടങ്ങ് സാക്ഷ്യം വഹിക്കും.
മധ്യപ്രദേശിൽ പിഎംഎവൈ-ജി നടപ്പാക്കുന്നത് ആയിരക്കണക്കിന് മേസ്തിരിമാർക്ക് പരിശീലനം നൽകൽ, ചാരം കൊണ്ടുള്ള ചുടുകട്ട ഉപയോഗിക്കൽ, കേന്ദ്രീകൃത വസ്തുക്കൾ ഉപയോഗിക്കുന്നതിനുള്ള വായ്പകൾ നൽകി വനിതാ സ്വയം സഹായ സംഘങ്ങളെ  ശാക്തീകരിക്കുക്കൽ തുടങ്ങി നിരവധി സവിശേഷവും നൂതനവുമായ നടപടികളും ,ഒപ്പം പദ്ധതികളുടെ മികച്ച നിർവ്വഹണത്തിനും നിരീക്ഷണത്തിനുമുള്ള സാങ്കേതിക വിദ്യാ കൈമാറ്റവും ഉൾപ്പെടും .
--ND--
(
തെരഞ്ഞെടുപ്പ് കമ്മീഷന്
മാധ്യമ റിപ്പോർട്ടിംഗിൽ നിയന്ത്രണം പാടില്ലെന്ന കാര്യത്തിൽ തിരഞ്ഞെടുപ്പ് കമ്മീഷന് ഏകാഭിപ്രായം .
ന്യൂ ഡൽഹി, മെയ് 05 , 2021
സ്വതന്ത്ര മാധ്യമപ്രവർത്തനത്തിനുവേണ്ടി നിലകൊള്ളുന്നതിൽ ഇന്ത്യൻ തെരഞ്ഞെടുപ്പു കമ്മിഷൻ പ്രതിജ്ഞാ ബദ്ധമാണെന്ന് മാധ്യമ പങ്കാളിത്തത്തെ കുറിച്ചുള്ള ചർച്ചകളുടെ പശ്ചാത്തലത്തിൽ കമ്മിഷൻ വ്യക്തമാക്കുന്നു. മുൻകാലത്തെയും ഇപ്പോഴത്തെയും എല്ലാ തിരഞ്ഞെടുപ്പുകളും നടത്തുന്നതിലും രാജ്യത്ത് തിരഞ്ഞെടുപ്പ് ജനാധിപത്യം ശക്തിപ്പെടുത്തുന്നതിലും മാധ്യമങ്ങൾ വഹിച്ച ക്രിയാത്മക പങ്കിനെ കമ്മീഷൻ പൊതുവേയും,ഓരോ അംഗങ്ങളും പ്രത്യേകമായും അംഗീകരിക്കുന്നു.
മാധ്യമ റിപ്പോർട്ടിംഗിൽ ഏതെങ്കിലും നിയന്ത്രണം ഏർപ്പെടുത്താൻ ബഹുമാനപെട്ട സുപ്രീംകോടതിക്ക് മുൻപാകെ ഒരു അഭ്യർത്ഥനയും പാടില്ല എന്നതിൽ തിരഞ്ഞെടുപ്പ് കമ്മീഷന് ഏകാഭിപ്രായമായിരുന്നു.
.തിരഞ്ഞെടുപ്പ് മാനേജ്മെന്റിന്റെ ഫലപ്രാപ്തി വർദ്ധിപ്പിക്കുന്നതിലും തിരഞ്ഞെടുപ്പ് പ്രക്രിയയുടെ തുടക്കം മുതൽ അവസാനം വരെയുള്ള എല്ലാ പ്രക്രിയകളിലും, പ്രതേകിച്ചും സുതാര്യമായ കവറേജ്, പ്രചാരണം, പോളിംഗ് സ്റ്റേഷൻ തലം മുതൽ വോട്ടെണ്ണൽ വരെയുള്ള സുതാര്യത ശക്തിപ്പെടുത്തുന്നതിലും മാധ്യമങ്ങളുടെ പങ്ക് കമ്മീഷൻ പ്രത്യേകം അംഗീകരിക്കുന്നു, മാധ്യമസഹകരണത്തെ കുറിച്ച് തെരഞ്ഞെടുപ്പ് കമ്മീഷന്റെ സമീപനം ഒരു സ്വാഭാവിക സഖ്യകക്ഷി എന്ന നിലയിലാണ്. അത് ഇനിയും മാറ്റമില്ലാതെ തുടരുകയും ചെയ്യും .
IE
ശാസ്ത്ര സാങ്കേതിക മന്ത്രാലയം
സെർവിക്കൽ ക്യാൻസർ തടയുന്നതിനായി ഇന്ത്യ തദ്ദേശീയമായി വികസിപ്പിച്ച ആദ്യ വാക്സിൻ "സെർവാവാക്" കേന്ദ്രമന്ത്രി ഡോ ജിതേന്ദ്ര സിംഗ് പ്രഖ്യാപിച്ചു
സെർവിക്കൽ ക്യാൻസർ തടയുന്നതിനായി ഇന്ത്യ ആദ്യമായി "സെർവാവാക്"  എന്ന പേരിൽ തദ്ദേശീയ നിർമ്മിത വാക്സിൻ വികസിപ്പിച്ചെടുത്തതായി കേന്ദ്ര ശാസ്ത്ര സാങ്കേതിക വകുപ്പ് സഹമന്ത്രി ഡോ ജിതേന്ദ്ര സിംഗ് പ്രഖ്യാപിച്ചു.
പൂനെയിലെ സെറം ഇൻസ്റ്റിറ്റ്യൂട്ട് ഓഫ് ഇന്ത്യയുടെ സിഇഒ ശ്രീ അദാർ സി പൂനാവാലയുടെയും മറ്റ് പ്രമുഖ ശാസ്ത്രജ്ഞരുടെയും വിശിഷ്ട വ്യക്തികളുടെയും സാന്നിധ്യത്തിൽ ക്വാഡ്രിവാലന്റ് ഹ്യൂമൻ പാപ്പിലോമ വൈറസ്  വാക്സിൻ നിർമ്മാണപ്രവർത്തനങ്ങൾ ശാസ്ത്രീയമായി പൂർത്തീകരിച്ചതായി ഡോ. ജിതേന്ദ്ര സിംഗ് പ്രഖ്യാപിച്ചു. പ്രധാനമന്ത്രി മോദിയുടെ ആത്മനിർഭർ ഭാരത് ദർശനത്തിലേക്ക് ഇന്ത്യയെ ഒരു ചുവട് അടുപ്പിക്കുന്ന ഈ വാക്സിൻ ജൈവസാങ്കേതികവിദ്യ വകുപ്പിനും BIRAC നും ഒരു സുപ്രധാന ദിനമായി അടയാളപ്പെടുത്തും.
സെർവിക്കൽ ക്യാൻസർ, ഇന്ത്യയിൽ ഏറ്റവും കൂടുതൽ കണ്ടുവരുന്ന ക്യാൻസറുകളിൽ രണ്ടാം സ്ഥാനത്താണെന്നും ഈ രോഗം മൂലം ലോകമെമ്പാടും ഉണ്ടാകുന്ന മരണങ്ങളിൽ ഏകദേശം നാലിലൊന്ന് ഇവിടെ ആണെന്നും ശ്രീ ജിതേന്ദ്ര സിംഗ് ചൂണ്ടിക്കാട്ടി. ഇന്ത്യയിൽ ഓരോ വർഷവും ഏകദേശം 1.25 ലക്ഷം സ്ത്രീകൾക്ക് സെർവിക്കൽ ക്യാൻസർ ബാധിക്കുന്നതായും 75,000-ത്തിലധികം പേർ ഈ രോഗം ബാധിച്ച് മരിക്കുന്നുവെന്നും നിലവിലെ കണക്കുകൾ സൂചിപ്പിക്കുന്നു. ഇന്ത്യയിൽ HPV 16 അല്ലെങ്കിൽ 18 ഇനത്തിൽപ്പെട്ട വൈറസ് മൂലമാണ് 83% ദ്രുത വ്യാപനം ഉള്ള സെർവിക്കൽ ക്യാൻസറുകൾ ഉണ്ടാകുന്നത്. കൂടാതെ, ലോകമെമ്പാടുമുള്ള 70% കേസുകളും ഇതുമൂലമാണ് ഉണ്ടാകുന്നത്. ഹ്യൂമൻ പാപ്പിലോമ വൈറസിനെതിരായ  വാക്സിനേഷനാണ് സെർവിക്കൽ ക്യാൻസർ തടയുന്നതിനുള്ള ഏറ്റവും ഫലപ്രദമായ ഇടപെടൽ എന്ന് മന്ത്രി പറഞ്ഞു. HPV 16 ഉം 18 ഉം  ഇനം വൈറസുകൾ ആണ് ലോകമെമ്പാടും റിപ്പോർട്ട് ചെയ്യുന്ന ദ്രുത വ്യാപനം ഉള്ള സെർവിക്കൽ ക്യാൻസർ കേസുകളുടെ ഏകദേശം 70%ത്തിനും കാരണമെന്ന് കണക്കാക്കപ്പെടുന്നു.
ക്വാഡ്രിവാലന്റ് വാക്സിൻ തദ്ദേശീയമായി വികസിപ്പിക്കുന്നതിനായി 'ഗ്രാൻഡ് ചലഞ്ചസ് ഇന്ത്യ' എന്ന പങ്കാളിത്ത പരിപാടിയിലൂടെ, സെറം ഇൻസ്റ്റിറ്റ്യൂട്ട് ഓഫ് ഇന്ത്യ പ്രൈവറ്റ് ലിമിറ്റഡ്, ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ, ഡിബിറ്റി, BIRAC എന്നിവ നടത്തിയ പങ്കാളിത്ത പ്രവർത്തനമാണ് സെർവാവാക്-ലൂടെ വിജയിച്ചതെന്ന് ഡോ. ജിതേന്ദ്ര സിംഗ് പറഞ്ഞു.
റെയില്വേ മന്ത്രാലയം
പാസഞ്ചര് ട്രെയിനുകള് റദ്ദാക്കിയത് ഏപ്രില് 14 വരെ നീട്ടി
കോവിഡ്19 നെ നേരിടാന് ലോക്ക്ഡൗണ് പ്രഖ്യാപിച്ച സാഹചര്യത്തില് രാജ്യത്തെ പാസഞ്ചര് ട്രെയിനുകള് റദ്ദാക്കിയത് ഇന്ത്യന് റെയില്വേ ഏപ്രില് 14 വരെ നീട്ടി. അതേസമയം അവശ്യ വസ്തുക്കളുടെ ലഭ്യത ഉറപ്പുവരുത്തുന്നതിന് ചരക്കു ട്രെയിനുകള് സര്വീസ് നടത്തുന്നത് തുടരും.
മെയില്, എക്സ്പ്രസ്സ് ട്രെയിനുകള്, സബര്ബന് ട്രെയിനുകള്, കൊല്ക്കത്ത മെട്രോ റെയില്വേ എന്നിവയെല്ലാം ഏപ്രില് 14 വരെ റദ്ദാക്കി.
(Visitor Counter : 87
ധനകാര്യ മന്ത്രാലയം
ഇൻഷുറൻസ് മേഖലയിലെ വിദേശ നിക്ഷേപ പരിധി 49 ശതമാനത്തിൽ നിന്ന് 74 ശതമാനമായി വർദ്ധിപ്പിച്ചു
അനുവദനീയമായ വിദേശ നിക്ഷേപ പരിധി നിലവിലുള്ള 49 ശതമാനത്തിൽ നിന്ന് 74 ശതമാനമായി ഉയർത്താനും നിയന്ത്രണങ്ങളോടെ വിദേശ ഉടമസ്ഥാവകാശവും നിയന്ത്രണവും അനുവദിക്കാനും ആവശ്യമായ ഭേദഗതി 1938 ലെ ഇൻഷുറൻസ് നിയമത്തിൽ സർക്കാർ വരുത്തുമെന്ന് 2021-22 ലെ കേന്ദ്ര ബജറ്റ് അവതരിപ്പിച്ചുകൊണ്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ പ്രഖ്യാപിച്ചു. നിർദ്ദിഷ്ട ഘടന പ്രകാരം, ബോർഡിലെ ഭൂരിഭാഗം ഡയറക്ടർമാരും മാനേജുമെന്റിലെ പ്രധാന വ്യക്തികളും സ്ഥിരവാസികളായ ഇന്ത്യക്കാരായിരിക്കണം. കുറഞ്ഞത് 50% ഡയറക്ടർമാർ സ്വതന്ത്ര ഡയറക്ടർമാരായിരിക്കണം. ലാഭത്തിന്റെ നിർദ്ദിഷ്ട ശതമാനം പൊതു കരുതൽ ധനമായി നിലനിർത്തുകയും വേണം.
നിലവിലുള്ള കിട്ടാക്കടങ്ങൾ ഏകീകരിക്കാനും ഏറ്റെടുക്കാനും ഒരു ആസ്തി പുനർനിർമാണ കമ്പനിയും ആസ്തി മാനേജുമെന്റ് കമ്പനിയും രൂപീകരിക്കും. തുടർന്ന് ആൾട്ടർനേറ്റ് ഇൻവെസ്റ്റ്മെന്റ് ഫണ്ടുകൾക്കും മറ്റ് സാധ്യതയുള്ള നിക്ഷേപകർക്കും ആസ്തി കൈകാര്യം ചെയ്യാനും വിനിയോഗിക്കാനും അനുവാദം നൽകാനും വ്യവസ്ഥയുണ്ട്. ഈ നടപടി പൊതുമേഖലാ ബാങ്കുകളെ കിട്ടാക്കടങ്ങൾ കൈകാര്യം ചെയ്യാൻ സഹായിക്കും.
പൊതുമേഖലാ ബാങ്കുകളുടെ സാമ്പത്തിക ശേഷി വർധിപ്പിക്കുന്നതിനായി 2021-22 സാമ്പത്തിക വർഷത്തിൽ 20,000 കോടി രൂപ മൂലധനനിക്ഷേപം നടത്തും.
100 കോടി രൂപ കുറഞ്ഞ ആസ്തിയുള്ള ബാങ്കിങ് ഇതര ധനകാര്യ സ്ഥാപനങ്ങൾക്ക്, 2002 ലെ സർഫാസി നിയമ പ്രകാരം കടം വീണ്ടെടുക്കാൻ അർഹതയുള്ള ഏറ്റവും കുറഞ്ഞ വായ്പയുടെ പരിധി 50 ലക്ഷത്തിൽ നിന്ന് 20 ലക്ഷമാക്കി കുറയ്ക്കും. ചെറുകിട വായ്പക്കാരുടെ താൽപ്പര്യം സംരക്ഷിക്കുന്നതിനോടൊപ്പം വായ്പ അച്ചടക്കത്തിനും തീരുമാനം വഴിയൊരുക്കും.
(Visitor Counter : 194
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ശാസ്ത്ര, സാങ്കേതിക, നവീനാശയ ഉപദേശക കൗണ്സില് അംഗങ്ങളുമായി ശ്രീ. നരേന്ദ്ര മോദി ആശയവിനിമയം നടത്തി
പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്ഹിയില് ഇന്ന് തന്റെ ശാസ്ത്ര, സാങ്കേതിക, നവീനാശയ ഉപദേശക കൗണ്സില്  അംഗങ്ങളുമായി ആശയവിനിമയം നടത്തി.
പ്രധാനപ്പെട്ട ശാസ്ത്ര സാങ്കേതിക മേഖലകളില് നവീനാശയങ്ങളും, ഗവേഷണവും പരിപോഷിപ്പിക്കുന്നതിന് കൈക്കൊണ്ട് വരുന്ന വിവിധ നടപടികള് കൗണ്സില് അംഗങ്ങള് പ്രധാനമന്ത്രിയെ ധരിപ്പിച്ചു.
ശാസ്ത്ര, സാങ്കേതിക, നവീനാശയ രംഗങ്ങളിലെ ഫലങ്ങള് സാധാരണക്കാരിലേയ്ക്ക് എത്തുകയും, രാജ്യത്തെ ജനങ്ങളുടെ ദൈനംദിന പ്രശ്നങ്ങള് പരിഹരിക്കുകയും, ജീവിതം ആയാസരഹിതമാക്കുകയും ചെയ്യണമെന്ന് പ്രധാനമന്ത്രി ഊന്നിപ്പറഞ്ഞു. ഇതിലേയ്ക്കായി വിദ്യാഭ്യാസ സ്ഥാപനങ്ങള്, ഗവേഷണ വികസന ലബോറട്ടറികള്, വ്യവസായങ്ങള്, ഗവണ്മെന്റ് വകുപ്പുകള് എന്നിവ തമ്മില് ശക്തമായ ബന്ധങ്ങള് സ്ഥാപിക്കുന്നതിനായി യത്നിക്കാന് അദ്ദേഹം കൗണ്സില് അംഗങ്ങളെ ആഹ്വാനം ചെയ്തു. അക്കാദമിക, ഗവേഷണ സ്ഥാപനങ്ങള്ക്കിടയിലെ മതില്ക്കെട്ടുകള് പൊളിക്കേണ്ടതിന്റെ പ്രാധാന്യം അദ്ദേഹം ആവര്ത്തിച്ച് വ്യക്തമാക്കി.
സ്കൂള് കുട്ടികള്ക്കിടയിലെ ശാസ്ത്ര പ്രതിഭകളെ കണ്ടെത്തി പരിപോഷിപ്പിക്കുന്നതിന് അനുയോജ്യമായ വേദികളും, സംവിധാനങ്ങളും വികസിപ്പിച്ചെടുത്ത് അവരെ ജില്ലാ, മേഖലാ തലങ്ങളിലുള്ള അടല് ടിങ്കറിംഗ് ലാബുകളുമായി ബന്ധിപ്പിക്കണമെന്ന് പ്രധാനമന്ത്രി നിര്ദ്ദേശിച്ചു. കാര്ഷിക വരുമാനം വര്ദ്ധിപ്പിക്കല്, അരിവാള് രോഗം പോലുള്ള വിട്ടുമാറാത്ത ജനിതക രോഗങ്ങള്, മാലിന്യ നിര്മ്മാര്ജ്ജനം മുതലായവയ്ക്കുള്ള പരിഹാരങ്ങള്, സൈബര് സുരക്ഷ തുടങ്ങി ഗവേഷണനത്തിനുള്ള ചില മുന്ഗണാ മേഖലകള് പ്രധാനമന്ത്രി പരാമര്ശിച്ചു.
പ്രധാനമന്ത്രിയുടെ മുഖ്യ ശാസ്ത്രോപദേഷ്ടാവ് പ്രൊഫ. കെ. വിജയ് രാഘവന്, കൗണ്സില് അംഗങ്ങള്, കേന്ദ്ര ഗവണ്മെന്റിലെ മുതിര്ന്ന ഉദ്യോഗസ്ഥര് തുടങ്ങിയവര് യോഗത്തില് സംബന്ധിച്ചു.
(Visitor Counter : 81
പ്രത്യേക സേവനങ്ങളും ഫീച്ചറുകളും
മൻ കി ബാത്ത് @ 100 : രാജ്ഭവനിൽ പ്രത്യേക ആഘോഷങ്ങൾ
പ്രധാനമന്ത്രി നരേന്ദ്ര മോദിയുടെ റേഡിയോ പ്രസംഗമായ "മൻ കി ബാത്തിന്റെ" നൂറാം എപ്പിസോഡ് ആഘോഷിക്കുന്നതിനായി കേന്ദ്ര വാർത്താ വിതരണ പ്രക്ഷേപണ മന്ത്രാലയം 2023 ഏപ്രിൽ 30 ന് രാവിലെ 10.30 മണിക്ക് കേരള രാജ്ഭവനിൽ 'മൻ കി ബാത്ത്@100' പ്രത്യേക പരിപാടി സംഘടിപ്പിക്കും. ഗവർണ്ണർ ശ്രീ ആരിഫ് മുഹമ്മദ് ഖാൻ ചടങ്ങിൽ മുഖ്യാതിഥിയായി പങ്കെടുക്കും. മൻ കി ബാത്തിന്റെ നൂറാം എപ്പിസോഡ് ഇംഗ്ലീഷിലും മലയാളത്തിലും പരിപാടിയിൽ തത്സമയം പ്രദർശിപ്പിക്കും. പരിപാടിയുടെ ഭാഗമായി നടക്കുന്ന പ്രത്യേക പ്രദർശനവും ഗവർണ്ണർ ഉദ്ഘാടനം ചെയ്യും. കേന്ദ്ര വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരൻ ചടങ്ങിൽ പങ്കെടുക്കും. പത്മ അവാർഡ് ജേതാക്കൾ, മൻ കി ബാത്ത് എപ്പിസോഡുകളിൽ പരാമർശിച്ചിട്ടുള്ള വ്യക്തികൾ, ദേശീയ ബാലശ്രീ അവാർഡ് ജേതാക്കൾ, സംസ്ഥാനത്ത് നിന്ന് പ്രധാനമന്ത്രിയുടെ 'യുവ' പദ്ധതിയിലേക്ക് തിരഞ്ഞെടുക്കപ്പെട്ട യുവ എഴുത്തുകാർ, വിശിഷ്ട വ്യക്തികൾ, തുടങ്ങിയവർ പരിപാടിയിൽ പങ്കെടുക്കും.
-NS-
(Visitor Counter : 25
പ്രധാനമന്ത്രിയുടെ ഓഫീസ്
സാതുവാനിൽ പ്രധാനമന്ത്രി എല്ലാവർക്കും ആശംസകൾ നേരുന്നു
പ്രകൃതിയുമായി ബന്ധപ്പെട്ട ഉത്സവമായ സാതുവാനിൽ പ്രധാനമന്ത്രി ശ്രീ നരേന്ദ്ര മോദി എല്ലാവരെയും ആശംസിച്ചു .
ട്വീറ്റിൽ പ്രധാനമന്ത്രി പറഞ്ഞു :
“പ്രകൃതിയുമായി ബന്ധപ്പെട്ട ഉത്സവമായ സാതുവാനിൽ നിങ്ങൾക്കെല്ലാവർക്കും ആശംസകൾ . രാജ്യത്തിന്റെ പല ഭാഗങ്ങളിലും ആഘോഷിക്കുന്ന ഈ ഉത്സവം എല്ലാവരുടെയും ജീവിതത്തിൽ പുതിയ ഊർജ്ജവും ഉത്സാഹവും കൊണ്ടുവരട്ടെ, ഇതാണ് എന്റെ ആഗ്രഹം."
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെവ്ളാഡിവോസ്റ്റോക്ക്സന്ദര്ശനത്തിനിടെ കൈമാറ്റംചെയ്ത ധാരണാപത്രങ്ങള് / കരാറുകള്
1. 'വിശ്വാസത്തിലൂടെയും, പങ്കാളിത്തത്തിലൂടെയുംസഹകരണത്തിന്റെ പുതിയഉയരങ്ങളിലെത്തല്'സംബന്ധിച്ച സംയുക്ത പ്രസ്താവന.
(2. ഇന്ത്യ-റഷ്യവ്യാപാരവും, നിക്ഷേപവും വര്ദ്ധിപ്പിക്കുന്നതിനുള്ളസംയുക്ത തന്ത്രം.
3. റഷ്യന്/ സോവിയറ്റ്സൈനിക ഉപകരണങ്ങളുടെസ്പെയര് പാര്ട്ടുകളുടെ നിര്മ്മാണത്തിലെ സഹകരണംസംബന്ധിച്ച് ഇന്ത്യന് ഗവണ്മെന്റും, റഷ്യന് ഗവണ്മെന്റും തമ്മിലുള്ള കരാര്.
4. ഇന്ത്യയും, റഷ്യന് ഫെഡറേഷനും തമ്മില് ദൃശ്യ, ശ്രാവ്യമേഖലകളിലെസംയുക്ത നിര്മ്മാണത്തിനുള്ളസഹകരണംസംബന്ധിച്ച കരാര്.
5. റോഡ്ഗതാഗത, റോഡ്വ്യവസായമേഖലകളില്ഇന്ത്യയുടെറോഡ്ഗതാഗതഹൈവേയ്സ് മന്ത്രാലയവും, റഷ്യയുടെഗതാഗത മന്ത്രാലയവും തമ്മില് ഉഭയകക്ഷിസഹകരണത്തിനുള്ള ധാരണാപത്രം.
6. ഇന്ത്യയിലെചെന്നൈ തുറമുഖവും, റഷ്യന് ഫെഡറേഷനിലെവ്ളാഡിവോസ്റ്റോക്ക്തുറമുഖവും തമ്മില് സമുദ്രയാന വാര്ത്താവിനിമയ ബന്ധംവികസിപ്പിക്കുന്നതിന് കേന്ദ്ര ഷിപ്പിംഗ് മന്ത്രാലയവും, റഷ്യന് ഫെഡറേഷന്റെഗതാഗത മന്ത്രാലയവും തമ്മിലുള്ള ധാരണാപത്രം.
7. 2019-2022 കാലയളവില്കസ്റ്റംസ് നിയമലംഘനങ്ങള് ചെറുക്കുന്നതിന് കേന്ദ്ര ധനമന്ത്രാലയത്തിന് കീഴിലുള്ളകേന്ദ്ര പരോക്ഷ നികുതികസ്റ്റംസ്ബോര്ഡും, റഷ്യന് ഫെഡറേഷന്റെഫെഡറല്കസ്റ്റംസ്സര്വ്വീസും തമ്മില് സഹകരിക്കുന്നതിനുള്ള പദ്ധതി.
8. ഗതാഗതത്തിന് പ്രകൃതിവാതകത്തിന്റെ ഉപയോഗംസംബന്ധിച്ച് റഷ്യന് ഫെഡറേഷന്റെഊര്ജ്ജ മന്ത്രാലയവുംകേന്ദ്ര പെട്രോളിയം, പ്രകൃതിവാതക മന്ത്രാലയവും തമ്മിലുള്ള ധാരണാപത്രം.
9. എണ്ണ, വാതകമേഖലയിലെസഹകരണം വര്ദ്ധിപ്പിക്കുന്നതിന് റഷ്യയുടെഊര്ജ്ജമന്ത്രാലയവുംകേന്ദ്ര പെട്രോളിയം പ്രകൃതിവാതക മന്ത്രാലയവുംചേര്ന്നുള്ള പരിപാടി.
10. റഷ്യയുടെ കിഴക്കന് പ്രദേശങ്ങളില്ചുട്ട കല്ക്കരി ഖനന പദ്ധതികള് നടപ്പിലാക്കുന്നതിന് കോള്ഇന്ത്യലിമിറ്റഡും, റഷ്യയുടെ ഫാര്ഈസ്റ്റ് ഇന്വെസ്റ്റ്മെന്റ് ആന്റ്എക്സ്പോര്ട്ട് ഏജന്സിയും തമ്മിലുള്ള ധാരണാപത്രം.
11. നിക്ഷേപ സഹപ്രവര്ത്തനത്തിന് ഇന്വെസ്റ്റ് ഇന്ത്യയും, റഷ്യയുടെഡയറക്റ്റ് ഇന്വെസ്റ്റ്മെന്റ് ഫണ്ടും തമ്മിലുള്ള സഹകരണകരാര്.
12. ഇന്ത്യയിലെവാണിജ്യ, വ്യവസായ ചേമ്പറുകളുടെ ഫെഡറേഷനും, റഷ്യയുടെറോസ്കോണ്ഗ്രസും തമ്മിലുള്ള സഹകരണകരാര്
13. പുതിയ പദ്ധതികള് പ്രോത്സാഹിപ്പിക്കുന്നതിന് ഇന്ത്യയുടെവാണിജ്യവ്യവസായ ചേമ്പറുകളുടെ ഫെഡറേഷനും,തന്ത്രപരമായസംരംഭങ്ങള്ക്കുള്ളസ്വയംഭരണ ഏജന്സിയും തമ്മിലുള്ള ധാരണാപത്രം.
14. ദ്രവീകൃത പ്രകൃതിവാതക ബിസിനസ്സിനും, വിതരണത്തിനുമുള്ളസംയുക്തസംരംഭത്തിന് സഹകരിക്കുന്നതിന് പെട്രോനെറ്റ് എല്.എന്.ജി. ലിമിറ്റഡും, റഷ്യയുടെസംയുക്തസ്റ്റോക്ക് കമ്പനിയായ നോവാടെക്കും തമ്മിലുള്ള ധാരണാപത്രം.
15. സംയുക്തസ്റ്റോക്ക് കമ്പനിയായറോസ്ജിയോളജിയെയും, ശ്രേയി ഇന്ഫ്രാസ്ട്രക്ച്ചര് ഫിനാന്സ് ലിമിറ്റഡും തമ്മിലുള്ള സഹകരണകരാര്.
ND/MRD
പ്രധാനമന്ത്രിയുടെ ഓഫീസ്
ശ്രീ കേശുഭായി പട്ടേലിന്റെ വിയോഗത്തില് പ്രധാനമന്ത്രി രേഖപ്പെടുത്തിയ അനുശോചനത്തിന്റെ മലയാളം പരിഭാഷ
രാജ്യത്തിന്റെയും ഗുജറാത്തിന്റെയും മഹാനായ പുത്രന് ഇന്ന് നമ്മെ വിട്ടുപിരിഞ്ഞു. നമ്മുടെ പ്രിയപ്പെട്ട കേശുഭായി പട്ടേലിന്റെ വിയോഗം എന്നെ ദുഃഖിപ്പിക്കുകയും ഞെട്ടിപ്പിക്കുകയും ചെയ്തു. എനിക്ക് പിതൃസമാനനായ ഒരു വ്യക്തി നഷ്ടപ്പെട്ടതുപോലെയാണ് കേശുഭായി പട്ടേലിന്റെ വിയോഗം. അദ്ദേഹത്തിന്റെ മരണം എനിക്ക് അത്ര വലിയ നഷ്ടമാണ്; ആ ശൂന്യത ഒരിക്കലും നികത്താനാകുകയുമില്ല. ആറു പതിറ്റാണ്ടുകാലത്തെ പൊതുജീവിതത്തില് അദ്ദേഹത്തിന് ഒറ്റലക്ഷ്യമേ ഉണ്ടായിരുന്നുള്ളു: ദേശീയതയും-രാജ്യത്തിന്റെ ക്ഷേമവും.
തന്റെ വ്യക്തിത്വത്തില് വലിയ സമ്പന്നനായിരുന്നു കേശുഭായി. തന്റെ സ്വഭാവത്തിന്റെ ഒരു വശത്ത് വളരെ എളിമയും മൃദുത്വവുമുള്ള വ്യക്തിയായിരുന്നെങ്കില് മറുവശത്ത് തീരുമാനങ്ങള് എടുക്കുന്നതിനുള്ള നിശ്ചയദാര്ഢ്യം വളരെ ശക്തവുമായിരുന്നു. അദ്ദേഹം തന്റെ ജീവിതം സമൂഹത്തിനും സമൂഹത്തിലെ എല്ലാ വിഭാഗങ്ങളേയും സേവിക്കുന്നതിനുമായി സമര്പ്പിച്ചു. അദ്ദേഹത്തിന്റെ ഓരോ കൃത്യവും ഗുജറാത്തിന്റെ വികസനത്തിനും തീരുമാനങ്ങള് ഓരോ ഗുജറാത്തികളെയും ശാക്തീകരിക്കുന്നതുമായിരുന്നു.
വളരെ സാധാരണമായ ഒരു കര്ഷക കുടുംബത്തില്പ്പെട്ട നമ്മുടെ കേശുഭായിക്ക് കര്ഷകരുടെയൂം പാവപ്പെട്ടവരുടെയും കഷ്ടപാടുകള് മനസിലായിരുന്നു. കര്ഷകരുടെ ക്ഷേമമായിരുന്നു അദ്ദേഹത്തിന് പരമപ്രധാനം. എം.എല്.എ, എം.പി, മന്ത്രി, മുഖ്യമന്ത്രി എന്ന നിലയിലൊക്കെ എല്ലാ തീരുമാനങ്ങളിലും നയങ്ങളിലും കേശുഭായി കര്ഷകരുടെ താല്പര്യങ്ങള്ക്കായിരുന്നു ഏറ്റവും വലിയ മുന്ഗണന നല്കിയത്. ഗ്രാമീണരുടെയൂം പാവപ്പെട്ടവരുടെയും കര്ഷകരുടെയും ജീവിതം മെച്ചപ്പെടുത്തുന്നതിനും ദേശീയതയുടെ ആശയത്തിനുമായി അദ്ദേഹം നടത്തിയ പ്രവര്ത്തനങ്ങളും ജീവിതത്തിലാകെ സ്വീകരിച്ചിരുന്ന പൊതുസമര്പ്പണവും നിരവധി തലമുറകളെ പ്രചോദിപ്പിക്കും.
ഗുജറാത്തിന്റെ എല്ലാ ഭാഗത്തിലൂം സുപരിചിതണായിരുന്നു കേശുഭായി. ജനസംഘിനേയും ബി.ജെ.പിയേയും അദ്ദേഹം ഗുജറാത്തിന്റെ എല്ലാ കോണുകളിലും എത്തിക്കുകയും എല്ലാ മേഖലകളിലും ശക്തിപ്പെടുത്തുകയും ചെയ്തു. അടിയന്തിരാവസ്ഥകാലത്ത് ജനാധിപത്യത്തെ സംരക്ഷിക്കുന്നതിനായി കേശുഭായി പോരാടിയത് ഞാന് ഇപ്പോഴും ഓര്മ്മിക്കുന്നു.
കേശുഭായി എന്നും എന്നെപ്പോലെയുള്ള നിരവധി സാധാരണപ്രവര്ത്തകരെ പഠിപ്പിക്കുകയും നയിക്കുകയും ചെയ്തിട്ടുണ്ട്.
പ്രധാനമന്ത്രിയായശേഷവും ഞാന് നിരന്തരമായി അദ്ദേഹവുമായി ബന്ധപ്പെട്ടുകൊണ്ടു തന്നെയിരുന്നു. എപ്പോഴൊക്കെ ഗുജറാത്ത് സന്ദര്ശിക്കാനുള്ള അവസരം എനിക്കുണ്ടായിട്ടുണ്ടോ അപ്പോഴൊക്കെ ഞാന് അദ്ദേഹത്തിന്റെ ആശിര്വാദം തേടാനായി പോയിട്ടുമുണ്ട്.
ഏതാനും ആഴ്ചകള്ക്ക് മുമ്പ് സോമനാഥ്ട്രസ്റ്റിന്റെ ഒരു വെര്ച്ച്വല് യോഗത്തില് ഞാന് അദ്ദേഹവുമായി ഒരു ദീര്ഘസംഭാഷണം നടത്തുകയും അദ്ദേഹം വളരെ സന്തോഷവാനായി കാണപ്പെടുകയുംചെയ്തു. കൊറോണയുടെ ഈ കാലത്തുപോലും ഞാന് ഫോണിലൂടെ നിരവധി തവണ അദ്ദേഹവുമായി സംസാരിച്ചു; ഞാന് അപ്പോഴൊക്കെ അദ്ദേഹത്തിന്റെ ആരോഗ്യപ്രശ്നങ്ങളെക്കുറിച്ച് ചോദിക്കുകയും ചെയ്യുമായിരുന്നു.
സംഘടനയെക്കുറിച്ചായിക്കോട്ടെ, പോരാട്ടങ്ങളിലായിക്കോട്ടെ, അല്ലെങ്കില് സംവിധാനത്തെക്കുറിച്ചാകട്ടെ കഴിഞ്ഞ 45 വര്ഷം അദ്ദേഹവുമായുള്ള പരിചയത്തിന്റെ അടിസ്ഥാനത്തില് എന്റെ ഓര്മ്മയില് നിരവധി കാര്യങ്ങള് മിന്നിമറിയുകയുമാണ്.
ഇന്ന് എന്നെപ്പോലെ എല്ലാ ബി.ജെ.പി പ്രവര്ത്തകരും എന്നെപ്പോലെ ദുഃഖത്തിലാണ്. കേശുഭായിയുടെ കുടുംബത്തിനും അദ്ദേഹത്തിന്റെ അഭ്യുയകാംക്ഷികള്ക്കും എന്റെ ആദരാജ്ഞലികള്. ദുഃഖത്തിന്റെ ഈ സമയത്ത് അദ്ദേഹത്തിന്റെ കുടുംബവുമായി ഞാന് നിരന്തരം ബന്ധപ്പെടുന്നുണ്ട്.
തന്റെ കാല്ചുവട്ടില് തന്നെ കേശുഭായിക്ക് ഇരിപ്പിടം നല്കണമെന്നും വിട്ടുപിരിഞ്ഞ ആത്മാവിന് ശാന്തി നല്കണമെന്നും ഞാന് ദൈവത്തോട് പ്രാര്ത്ഥിക്കുന്നു.
ഓം ശാന്തി!!!!
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199 കോടി  കടന്നു. 2,61,19,579 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
 കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,31,043 പേരാണ്. ഇത് ആകെ രോഗബാധിതരുടെ 0.30 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 13,265 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,29,96,427 ആയി. ദേശീയ രോഗമുക്തി നിരക്ക് 98.50 %
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 13,615 പേർക്കാണ്.
കഴിഞ്ഞ 24 മണിക്കൂറിൽ 4 ,21,292 പരിശോധനകൾ നടത്തി. 86.73 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.24 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.23ശതമാനമാണ്.
IE
പ്രത്യേക സേവനങ്ങളും ഫീച്ചറുകളും
റോസ്ഗാർ മേള: തപാൽ വകുപ്പ് കൊച്ചിയിൽ സംഘടിപ്പിച്ച പരിപാടിയിൽ 183 പേർക്ക് നിയമന ഉത്തരവ് കൈമാറി.
കൊച്ചി: മെയ് 16, 2023
രാജ്യവ്യാപകമായി സംഘടിപ്പിച്ച റോസ്ഗാർ മേളയോട് അനുബന്ധിച്ച് തപാൽ വകുപ്പ് ഇന്ന് കൊച്ചി ഗംഗോത്രി കല്യാണ മണ്ഡപത്തിൽ സംഘടിപ്പിച്ച ചടങ്ങിൽ വിവിധ തസ്തികളിലേക്ക് 183 പേർക്ക് നിയമന ഉത്തരവുകൾ നൽകി. മധ്യമേഖലാ പോസ്റ്റ് മാസ്റ്റർ ജനറൽ ശ്രീ. സയീദ് റഷീദ്, അഡീഷണൽ കമ്മീഷണർ, ഇൻകം ടാക്സ്, കൊച്ചി ശ്രീമതി. വേണി രാജ്, ഡയറക്ടർ, പോസ്റ്റൽ സർവീസസ്, മധ്യമേഖല, ശ്രീ കെ കെ ഡേവിസ്, വിവിധ വകുപ്പുകളിലെ ഉന്നത ഉദ്യോഗസ്ഥർ എന്നിവർ ചേർന്നാണ് നിയമന ഉത്തരവുകൾ കൈമാറിയത് .
രാജ്യത്തെ യുവജനങ്ങളോടുള്ള നമ്മുടെ പ്രതിബദ്ധതയാണ് റോസ്ഗാർ മേളയെന്ന് ചടങ്ങിനെ അഭിസംബോധന ചെയ്യവേ മധ്യമേഖലാ പോസ്റ്റ് മാസ്റ്റർ ജനറൽ ശ്രീ. സയീദ് റഷീദ് പറഞ്ഞു. രാഷ്ട്ര നിർമാണത്തിൽ യുവാക്കൾക്ക് നിർണായകമായ പങ്ക് വഹിക്കാനുണ്ടെന്നും അവരുടെ ഊർജ്ജവും ബുദ്ധിയും ശരിയായ ദിശയിലേക്ക് നയിക്കേണ്ടത് അത്യന്താപേക്ഷിതമാണെന്നും അദ്ദേഹം കൂട്ടിച്ചേർത്തു. യുവാക്കൾക്ക് ശരിയായ അവസരങ്ങൾ നൽകി അവരെ ശാക്തീകരിക്കുന്നതിനും അതുവഴി രാഷ്ട്ര നിർമ്മാണ പ്രക്രിയയിൽ അവരുടെ സജീവ പങ്കാളിത്തം ഉറപ്പാക്കുന്നതിനുമുള്ള ഒരു ചുവടുവെപ്പാണ് റോസ്ഗാർ മേളയെന്ന് ശ്രീ സയീദ് റഷീദ് ചൂണ്ടിക്കാട്ടി. പ്രധാനമന്ത്രി വിഭാവനം ചെയ്യുന്നതു പോലെ ഭാവിയിൽ തൊഴിലവസരങ്ങൾ സൃഷ്ടിക്കുന്നതിനുള്ള ഉത്തേജകമായി റോസ്ഗാർ മേള പ്രവർത്തിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.
റോസ്ഗാർ മേളയുടെ അഞ്ചാമത് പതിപ്പ് രാജ്യത്തുടനീളമുള്ള 45 കേന്ദ്രങ്ങളിലായി നടന്നു. പ്രധാനമന്ത്രി ശ്രീ നരേന്ദ്രമോദി 71,000 നിയമന ഉത്തരവുകൾ വീഡിയോ കോൺഫറൻസിംഗിലൂടെ വിതരണം ചെയ്യുകയും ഈ അവസരത്തിൽ പുതുതായി നിയമിതരായവരെ അഭിസംബോധന ചെയ്യുകയും ചെയ്തു.കൊച്ചിയിൽ നടന്ന റോസ്ഗാർ മേളയിൽ പങ്കെടുത്തവർ പരിപാടിയുടെ തത്സമയ വെബ്കാസ്റ്റിന് സാക്ഷ്യം വഹിച്ചു.പ്രതിരോധ മന്ത്രാലയം, കൊച്ചിൻ ഷിപ്പ്യാർഡ് ലിമിറ്റഡ്, എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷൻ, ഇന്ത്യൻ റെയിൽവേ, ജിയോളജിക്കൽ സർവേ ഓഫ് ഇന്ത്യ , ആദായനികുതി വകുപ്പ് , കാന്റീൻ സ്റ്റോർസ് വകുപ്പ് , തപാൽ വകുപ്പ് എന്നിവയുൾപ്പെടെയുള്ള കേന്ദ്ര ഗവണ്മെന്റ് സ്ഥാപനങ്ങളിലാണ് നിയമനം.
തിരുവനന്തപുരത്ത് തപാൽ വകുപ്പ് സംഘടിപ്പിച്ച പരിപാടിയിൽ 105 പേർക്ക് നിയമന പത്രിക നൽകി.
SKY
(Visitor Counter : 8
ഖനി മന്ത്രാലയം
ഖനികളുടെ സ്റ്റാർ റേറ്റിംഗ് നിർബന്ധമാക്കി
2017ലെ ധാതു സംരക്ഷണ-വികസന ചട്ടങ്ങൾ  അധ്യായം-V പ്രകാരമുള്ള വ്യവസ്ഥകൾ അനുസരിച്ചു, ഖനി മന്ത്രാലയം സുസ്ഥിര ഖനനം നടപ്പിലാക്കി. ഖനന പ്രവർത്തനത്തിൽ ഏർപ്പെടുന്നവർ സ്വീകരിക്കുന്ന സുസ്ഥിര രീതികളെ അടിസ്ഥാനമാക്കി ഖനന പാട്ടങ്ങൾക്ക് നക്ഷത്ര റേറ്റിംഗ് നൽകുന്നതിന് എംസിഡിആറിന്റെ 35 ആം ചട്ടം വ്യവസ്ഥ ചെയ്യുന്നു.
സ്വകാര്യ ഖനികൾ ഉൾപ്പെടെ എല്ലാ ഖനികളും എംസിഡിആർ 2017 ന്റെ അഞ്ചാം അധ്യായത്തിന് കീഴിലുള്ള സുസ്ഥിര ഖനന വ്യവസ്ഥകൾ പിന്തുടരുകയും പാട്ടത്തിന്റെ മൂല്യനിർണ്ണയത്തിനായി സ്റ്റാർ റേറ്റിംഗ് സംവിധാനം പിന്തുടരുകയും ചെയ്യുന്നു.
എംസിഡിആർ 2017, ചട്ടം 35 പ്രകാരം നക്ഷത്ര റേറ്റിംഗ് നിർബന്ധമാക്കിയിട്ടുണ്ട്. കൂടാതെ, ഓരോ ഖനന പാട്ട ഉടമയും എല്ലാ വർഷവും ജൂലൈ 1-ന് മുമ്പ് മുൻ സാമ്പത്തിക വർഷത്തെ സ്വയം വിലയിരുത്തൽ റിപ്പോർട്ട് ഓൺലൈൻ ആയി സമർപ്പിക്കണം. പ്രസ്തുത ചട്ടങ്ങളിലെ ചട്ടം 34 എ പ്രകാരം ഖനന പ്രദേശത്തിന്റെ ഡിജിറ്റൽ ചിത്രങ്ങൾ സഹിതം റീജിയണൽ കൺട്രോളർക്കോ ഇന്ത്യൻ ബ്യൂറോ ഓഫ് മൈൻസിന്റെ അംഗീകൃത ഓഫീസർക്കോ ആണ് സമർപ്പിക്കേണ്ടത്.
കൂടാതെ, എംസിഡിആർ 2017 ലെ ചട്ടം 35 അനുസരിച്ച്, ഖനന പ്രവർത്തനങ്ങൾ ആരംഭിച്ച തീയതി മുതൽ നാല് വർഷത്തിനുള്ളിൽ ഓരോ ഖനന പാട്ട ഉടമയും കുറഞ്ഞത് ത്രീ-സ്റ്റാർ റേറ്റിംഗ് നേടുകയും അതിനുശേഷം വർഷം-തോറും അത് നിലനിർത്തുകയും വേണം.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ കേന്ദ്ര കൽക്കരി മന്ത്രി ശ്രീ പ്രഹ്ലാദ് ജോഷിയാണ് ഇക്കാര്യം അറിയിച്ചത്.